

**REPUBLIKA HRVATSKA**

**BJELOVARSKO-BILOGORSKA**

**ŽUPANIJA**

**OPĆINA ŠANDROVAC**

**OPĆINSKI NAČELNIK**

**KLASA: 363-01/18-03/2**

**URBROJ:2123-05-03-18-1**

**Šandrovac, 28.02.2018.**

Na temelju odredbe članka 21. Zakona o održivom gospodarenju otpadom („Narodne novine“ broj 93/13 i 73/17) i članka 58. Statuta Općine Šandrovac („Općinski glasnik općine Šandrovac“ broj 2/2018) općinski načelnik Općine Šandrovac donosi

**ODLUKU**

**O IZRADI PLANA GOSPODARENJA OTPADOM OPĆINE ŠANDROVAC**

**ZA RAZDOBLJE 2018.-2023.**

**Članak 1.**

Ovom Odlukom o izradi Plana gospodarenja otpadom Općine Šandrovac za razdoblje 2018. do 2023. godine (dalje: Odluka) započinje postupak izrade Plana gospodarenja otpadom Općine Šandrovac za razdoblje 2018. do 2023. godine.

**Članak 2.**

Razlog za donošenje PGO Šandrovac proizlazi iz obveze propisane odredbama Zakona o održivom gospodarenju otpadom („Narodne Novine“ broj 94/13 i 73/17) i Plana gospodarenja otpadom Republike Hrvatske za razdoblje 2018. – 2023. godine, s obzirom da je PGO Šandrovac strateški dokument potreban za učinkovito gospodarenje otpadom na području Općine Šandrovac.

**Članak 3.**

Cilj izrade PGO - a Šandrovac je dodatno unaprjeđenje sustava gospodarenja otpadom na području općine u skladu s relevantnim zakonskim i pod-zakonskim odredbama te sa specifičnim ciljevima i zahtjevima općine.

Osnovni ciljevi su smanjenje ukupne količine proizvedenog komunalnog otpada, povećanje količine odvajanja i odvojenog prikupljanja otpada i odvojeno zbrinjavanje i/ili prikupljanje biootpada iz miješanog komunalnog otpada, odnosno smanjenje ukupne količine otpada za konačno odlaganje provođenjem edukacije stanovništva i unaprjeđenjem nadzora nad sustavom gospodarenja otpadom.

Izradom Plana i provedbom zakonske regulative, osigurava se zaštita okoliša i cjelovito očuvanje kakvoće okoliša, očuvanje prirodnih zajednica, racionalno korištenje prirodnih izvora i energije, što su osnovi uvjeti zdravog i održivog razvoja.

**Članak 4.**

Jedinstveni upravni odjel općine Šandrovac je tijelo zaduženo za izradu i donošenje Plana gospodarenja otpadom Općine Šandrovac za razdoblje 2018. do 2023. godine.

Jedinstveni upravni odjel općine Šandrovac će o ovoj Odluci informirati javnost sukladno odredbama *Zakona o zaštiti okoliša („Narodne novine“ broj 80/13, 153/13 i 78/15)* i *Uredbe o informiranju i sudjelovanju javnosti i zainteresirane javnosti o pitanjima zaštite okoliša („Narodne novine“ br. 64/08)* kojima se uređuje informiranje i sudjelovanje zainteresirane javnosti u pitanjima zaštite okoliša.

**Članak 5.**

Stručna osoba za izradu Plana gospodarenja otpadom Općine Šandrovac za razdoblje 2018. do 2023. godine je tvrtka Prostor eko d.o.o., Borisa Papandopula 16, 43000 Bjelovar.

**Članak 6.**

Plan gospodarenja otpadom Općine Šandrovac za razdoblje od 2018. do 2023. godine treba sadržavati slijedeće:

1. analizu, te ocjenu stanja i potreba u gospodarenju otpadom na području jedinice lokalne samouprave, Općine Šandrovac, uključujući ostvarivanje ciljeva,

2. podatke o vrstama i količinama proizvedenog otpada, odvojeno sakupljenog otpada, odlaganju komunalnog i biorazgradivog otpada te ostvarivanju ciljeva,

3. podatke o postojećim i planiranim građevinama i uređajima za gospodarenje otpadom te statusu sanacije neusklađenih odlagališta i lokacija onečišćenih otpadom,

4. podatke o lokacijama odbačenog otpada i njihovom uklanjanju,

5. mjere potrebne za ostvarenje ciljeva smanjivanja ili sprječavanja nastanka otpada, uključujući izobrazno-informativne aktivnosti i akcije prikupljanja otpada,

6. opće mjere za gospodarenje otpadom, opasnim otpadom i posebnim kategorijama otpada,

7. mjere prikupljanja miješanog komunalnog otpada i biorazgradivog komunalnog otpada,

8. mjere odvojenog prikupljanja otpadnog papira, metala, stakla i plastike te krupnog (glomaznog) komunalnog otpada,

9. popis projekata važnih za provedbu odredbi Plana,

10. organizacijske aspekte, izvore i visinu financijskih sredstava za provedbu mjera gospodarenja otpadom,

11. rokove i nositelje izvršenja Plana.

**Članak 7.**

Sredstva za izradu „Plana gospodarenja otpadom Općine Šandrovac za razdoblje od 2018.do 2023. godine“ osigurati će u Proračunu Općine Šandrovac za 2018. godinu, konto 323796 u iznosu od 12.500,00 kuna sa 25 % PDV-a.

**Članak 8.**

Ova Odluka stupa na snagu danom donošenja, a objavit će se na službenim internetskim stranicama Općine Šandrovac www.sandrovac.hr i u „Općinskom glasniku Općine Šandrovac“.

Općinski načelnik Općine Šandrovac *Josip Dekalić*